b'\n_START_ARTICLE_\nKrasnogorsk\n_START_SECTION_\nGeografi\n_START_PARAGRAPH_\nKrasnogorsk er beliggende i metroomr\xc3\xa5det Moskva lige udenfor motorvejsringen MKAD. De n\xc3\xa6rmeste byer er, ud over Moskva, er Khimki og Dedovsk. Begge byer ca. 15 km fra Krasnogorsk._NEWLINE_Byen er t\xc3\xa6t omgivet af skove, mest blandskov adskilt af omr\xc3\xa5der med n\xc3\xa5letr\xc3\xa6. Skovomr\xc3\xa5derne best\xc3\xa5r hovedsageligt af gran, birk og b\xc3\xa6vreasp. De tr\xc3\xa6l\xc3\xb8se omr\xc3\xa5der er st\xc3\xa6rkt urbaniserede._NEWLINE_Luftforureningen er blevet forv\xc3\xa6rret siden \xc3\xa5r 2000. Normerne overskrides i flere lokalomr\xc3\xa5der, der er pr\xc3\xa6get af forurening fra de store trafik\xc3\xa5rer og industrianl\xc3\xa6g. If\xc3\xb8lge den uafh\xc3\xa6ngige \xc3\xb8kologiske ekspertise "Ecostandart" var Krasnogorsk i 2006 sammen med Balasjikha, Khimki, Ljubertsy, Kasjira, Voskresensk og Podolsk de syv byer i n\xc3\xa6rheden af Moskva med den st\xc3\xb8rste luftforurening.\n_START_SECTION_\nHistorie\n_START_PARAGRAPH_\nKrasnogorsk er opst\xc3\xa5et ud fra flere landsbyer, herunder fra Banki som opkaldt efter floden Banka (\xd0\x91\xd0\xb0\xd0\xbd\xd1\x8c\xd0\xba\xd0\xb0) og Pavsjino, der nu er navnet p\xc3\xa5 jernbanestationen i Krasnogorsk. Landsbyer er kendt fra 1800-tallet._NEWLINE_Den nuv\xc3\xa6rende by opstod i 1932. P\xc3\xa5 den tid blev landsbyen Banki \xc3\xa6ndret til et arbejderkvarter knyttet til en optiskudstyrs fabrik, der blev grundlagt p\xc3\xa5 stedet. Samtidig fik bebyggelsen sit nuv\xc3\xa6rende navn, der betyder "R\xc3\xb8d bjergby". I 1930\'erne blev infrastrukturen til bebyggelsen kraftigt forbedret og den nyoprettede Krasnogorsk rajon i Moskva oblast blev kraftigt udvidet. Blandt andet blev der bygget en betonfabrik i byen, og der blev oprettet flere nye kolkhozer i det omkringliggende omr\xc3\xa5de. Den 7. oktober 1940 fik Krasnogorsk bystatus._NEWLINE_Under slaget om Moskva var der kampe om byen i slutningen af 1941, og optikfabrikken evakueredes midlertidigt._NEWLINE_I efterkrigstiden blev industrien i Krasnogorsk genopbygget, og byen blev udvidet med flere nye kvarterer. I l\xc3\xb8bet af den administrative reform i 2004 blev blev Krasnogorsk sammenlagt med flere omkringliggende landsbyer, som nu udgjorde den "bym\xc3\xa6ssig bebyggelse Krasnogorsk". Sidstn\xc3\xa6vnte str\xc3\xa6kker sig i \xc3\xb8st op til Moskvas bygr\xc3\xa6nse. I 2007 blev hjemstedet for administrationen af Moskva oblast bygget i Krasnogorsk, og i 2018 blev Krasnogorsk officielt administrativt center i oblasten.\n_START_SECTION_\n\xc3\x98konomi\n_START_PARAGRAPH_\nKrasnogorsk er bedst kendt for produktionen af kameraer (m\xc3\xa6rkerne Zenit, Zorki og Krasnogorsk) og andre optiske enheder til civil og milit\xc3\xa6r brug fra firmaet Krasnogorskij zavod, der opstod fra den optiske fabrik, der blev grundlagt i 1932. Derudover produceres der byggematerialer, emballage og f\xc3\xb8devarer i byen.\n_START_SECTION_\nTrafik\n_START_PARAGRAPH_\nKrasnogorsk ligger ved motorvejen M9 "Baltija", Moskva - Volokolamsk - den lettiske gr\xc3\xa6nse, og ved jernbanen fra Moskva til Riga, med den lokale station Pavsjino, der har regelm\xc3\xa6ssige tog til Riga-baneg\xc3\xa5rden i Moskva._NEWLINE_Mjakinino-stationen fra slutningen af 2009 p\xc3\xa5 Moskvas metro (Arbatsko-Pokrovskajalinjen) ligger i Krasnogorsk. Metrostationen var den f\xc3\xb8rste, der blev bygget uden for Moskvas bygr\xc3\xa6nser.\n_START_SECTION_\nSport\n_START_PARAGRAPH_\nKrasnogorsk betragtes som en af h\xc3\xb8jborgerne for den russiske isspeedway. Flere gange har isbanen i Krasnogorsk v\xc3\xa6ret ramme om isspeedways-verdensmesterskab.\n_START_SECTION_\nSev\xc3\xa6rdigheder\n_START_PARAGRAPH_\n"Museet til minde om tyske antifacister" blev \xc3\xa5bnet i 1985 i den tidligere bygning for "Den centrale antifascistiske skole for krigsfanger" (Antifaschule) i n\xc3\xa6rv\xc3\xa6relse af repr\xc3\xa6sentanter fra BRD og DDR. I dag er museet en gren af Moskvas centrale museum for den store f\xc3\xa6drelandskrig.'